62007TJ0129_INF
Sodba Splošnega sodišča (prvi senat) z dne 17. septembra 2019 – Irska in Aughinish Alumina/Komisija
(Združeni zadevi T‑129/07 in T‑130/07)
„Državne pomoči – Direktiva 2003/96/ES – Trošarine za mineralna olja – Mineralna olja, ki se uporabljajo kot gorivo pri proizvodnji aluminija – Oprostitev plačila trošarine – Selektivnost ukrepa – Smernice Skupnosti o državni pomoči za varstvo okolja iz leta 2001“
1.
Pomoči, ki jih dodelijo države – Pojem – Selektivnost ukrepa – Odstopanje od splošne davčne ureditve – Utemeljitev na podlagi narave in sistematike ureditve – Dokazno breme – Oprostitev plačila trošarine za težko kurilno olje, ki se uporablja pri proizvodnji aluminija – Neobstoj elementov, ki dokazujejo navedeno utemeljitev
(člen 87(1) ES)
(Glej točke 55, 56, 60, 61, 65, od 69 do 72 in od 89 do 93.)
2.
Sodni postopek – Vloga, s katero se postopek začne – Formalne zahteve – Jasen in natančen povzetek navajanih razlogov – Enake zahteve za očitke, navedene v utemeljitev tožbenega razloga – Splošna napotitev na skupno izjavo Sveta in Komisije ob sprejetju direktive – Dopustnost
(Statut Sodišča, člena 21, prvi odstavek, in 53, prvi odstavek; Poslovnik Splošnega sodišča (1991), člen 44(1)(c))
(Glej točke od 80 do 86.)
3.
Pomoči, ki jih dodelijo države – Prepoved – Odstopanja – Pomoči, ki jih je mogoče šteti za združljive s skupnim trgom – Pomoči za varstvo okolja – Smernice Skupnosti o državni pomoči za varstvo okolja – Pomoči v obliki davčne oprostitve – Merila presoje
(člena 6 in 87(3) ES; Obvestilo Komisije 2001/C 37/03, točka 51(1))
(Glej točke od 102 do 109 in 111.)
Predmet
Predloga na podlagi člena 263 PDEU za razglasitev ničnosti, delne ali v celoti, Odločbe Komisije 2007/375/ES z dne 7. februarja 2007 o oprostitvi plačila trošarine za mineralna olja, ki se uporabljajo kot gorivo pri proizvodnji aluminijevega oksida v regiji Gardanne, v regiji Shannon in na Sardiniji, ki se izvaja v Franciji, na Irskem in v Italiji (C 78/2001 (ex NN 22/01), C 79/2001 (ex NN 23/01), C 80/2001 (ex NN 26/01)) (UL 2007, L 147, str. 29), kolikor je v tej odločbi ugotovljen obstoj državne pomoči, ki jo je Irska izvajala od 1. januarja 2004 na podlagi oprostitve plačila trošarin na mineralna olja, ki se uporabljajo kot gorivo pri proizvodnji aluminija, v regiji Shannon (Irska) in je z njo Irski naloženo, naj izterja navedeno pomoč ali razveljavi oziroma ustavi njeno dodeljevanje.
Izrek
1.
Tožbi se zavrneta.
2.
Irski se naloži plačilo stroškov v zadevi T‑129/07.
3.
Družbi Alumina Ltd se naloži plačilo stroškov v zadevi T‑130/07.